VS000533
Datum: 1993-08-17T02:00:00.000+02:00
datum_sodbe_i_stopnje: 1997-12-22T00:00:00.000Z
podrocje: višina odškodnine za nepremoženjsko škodo
institut: telesne bolečine - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: hudi primeri
odskodnina: 5100000 SIT
opombe: II Ips 317/99. Reviziji tožeče stranke je bilo delno ugodeno, odškodnina za skaženost je bila s 150.000,00 SIT zvišana na 300.000,00 SIT, za ZŽA pa z 2.300.000,00 SIT na 3.000.000,00 SIT.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Pretres možganov, zlom desne stegnenice, zlom desne ključnice, zlom obeh krakov desne sramnice, ureznine po levi podlahti in obeh spodnjih udih, številne odrgnine, prekinitev mišice iztegovalke prstov leve roke in globoke iztezalke levega kazalca, podliv krvi v področju levega očesa, stekleni tujki na levi roki in podlahti ter maščobno embolijo.

## Telesne bolečine

1800000 SIT En teden hude telesne bolečine, štiri tedne srednje hude in dva do tri mesece manj intenzivne ter kasnejše in bodoče občasne telesne bolečine ob spremembah vremena.

#### Hospitalizacija

20 dni. 2x je bila tožnica operirana. Tudi 3 operacije zaradi odstranitve tujkov so bile neprijetne.

#### Ambulantno zdravljenje

Številni kontrolni pregledi.

#### Rehabilitacija

Fizioterapija.

#### Nevšečnosti med zdravljenjem

Odvisna od tuje pomoči, hodila je z berglami 3 mesece, na levi roki je 6 tednov nosila opornico.

## Zmanjšanje življenjske aktivnosti

3000000 SIT Izvedenec je ocenil zmanjšanje tožničinih življenjskih aktivnosti za 30%. Razlogi za tako visok odstotek so predvsem stanje po pretresu možganov, omejena gibljivost ramenskega sklepa z zadebelitvijo zaraščenega zloma ključnice, omejena gibljivost posameznih sklepov kazalca lažje stopnje in zavrtost širokega prijema roke. Slednje tožnico ovira pri igranju harmonike, s čimer se je ljubiteljsko ukvarjala in ji zmanjšuje spretnost pri delu z računalnikom. Zaradi izbočene desne ključnice je tožnica občutljiva na pritisk, kar jo ovira pri nošnji torbice in pri privezovanju z varnostnim pasom v avtomobilu. Tožnica ima bolečine pri daljšem sedenju, hitreje se utrudi, ne more sproščeno teči. Po nezgodi je opustila skakanje v višino, s čimer se je prej ukvarjala, težje igra tenis, ne more več plesati v folklorni skupini, kar je tudi počela pred nezgodo. Tožnica je bila zaradi nezgode prisiljena bistveno spremeniti način življenja na športno rekreativnem področju (atletika, planinarjenje). Tudi pri opravljanju svojega poklica (upravni tehnik, dela kot blagajnik) se mora bistveno bolj potruditi za enako uspešnost pri delu. Dodatno pa so se poslabšale njene astmatične težave.

## Skaženost

300000 SIT Skaženost prestavljajo številne brzgotine po kolku (dolžine 10 cm), stegnu (dolžine 12 cm), po levi podlahti (dolžine 12 cm) in po hrbtišču leve roke (dolžine 5 cm), ki tožnici povzročajo neprijetnosti, zadrego in s tem duševne bolečine.

---

ZOR člen 200, 203